— 457 — 
magasin de toutes leurs places de deçà, aussi vous 
assuré-je bien, mons. Marillac que c’est une aussi belle 
place et autant commode que vous en sçauriez veoir, 
ayant ung bon grand port, meilleur sans comparaison 
que celluv de Boullongne et lequel ils ont desja gran- 
dement amendé et une infinité d’autres choses qui me 
font cognoistre que Dieu n'eust sçeu mieulx faire 
pour commencer à me remettre en main le pays qu'ils 
me occuppent, et s'il luy plaist me continuer la faveur 
dont par sa grace et bonté il a accompagné mon en- 
treprinse jusque icy vous aurez bientost nouvelles qui 
vous feront croire que Boullongne leur sera peu 
asseurée et encores moins utile. Tost après l’execu- 
tion dudit Ambleteux faite j'envoyai un trompette 
sommer la place de Blaqnetz qui est à une lieue et 
demie de la tirant à Calais, laquelle ils ont ja bien 
avancée de fortiffication et y tenoient mu hommes de 
guerre, lesquelz aussi peu asseurez que les autres, 
envoyerent incontinent quant et ledit trompette le 
capitaine dudit lieu, qui me rendit aussi ladite place 
en sortant la vye et bagues sauves, ainsi quils ont fait 
ce matin, et y ont laissé 18 pièces d'artillerie et envi- 
ron 40 quaques de pouldre, grande quantité de bestal 
et beaucoup d’autres vivres, de sorte que je tiens de 
present toutes lesdites places que j'espère tellement 
faire acheuer et pe de si gens de bien que 
jamais Anglois n'y commandera riens; voilà tout ce 
qui est succedé depuis le partement dudit sr de Che- 
mault dont j'ay bien voulu vous faire part comme je 
feray cy après de ce qui surviendra afin qu’en puissiez 
_ parler à la vérité... 
Bree. Nar. Clairambault, 343, n° os r° et v° 
